钦定古今图书集成/明伦汇编/官常典/第795卷 > 阎公贞
## 钦定古今图书集成/明伦汇编/官常典/第795卷 > 阎公贞

按《金史》本传：“公贞，字正之，大兴宛平人。大定七年，擢
进士第，调朝邑主簿。由普润令补尚书省令史，察廉
升同知亳州防御事，改中都左警巡使，以政绩闻，进
同知武定军节度使。明昌初，召为大理正，累进大理
卿。承安元年，迁翰林侍读学士，仍兼前职，命与登闻
检院贾益同看读陈言文字。公贞居法寺几十年，详”
慎周密，未尝有过举。被命校定律令，多所是正，金人
以为法家之祖云。